నేచురల్ స్టార్ నాని హీరోగా నటించిన తాజా చిత్రం ‘నిన్నుకోరి’. విడుదలైన తొలి షో నుంచే పాజిటివ్ టాక్ తెచ్చుకుని దూసుకుపోతోంది ఈ సినిమా. ఇది కేవలం క్లాస్ సినిమాలు ఇష్టపడే ప్రేక్షకులకే నచ్చుతుందనే ఉద్దేశంతో చాలా తక్కువ ధరలకు అమ్మారట నిర్మాతలు. అయితే వారి అంచనాలను తలకిందులు చేస్తూ మంచి కలెక్షన్లు సాధిస్తోంది ఈ సినిమా.ఓవర్సీస్లో అతి త్వరలో మిలియన్ డాలర్ల వసూలు మార్కును చేరుకోనుంది ఈ చిత్రం. ఈ సినిమా ఇప్పటివరకు ప్రపంచవ్యాప్తంగా రూ.18 కోట్లు వసూలు చేసినట్టు సమాచారం. దీంతో ఇప్పటికే బయ్యర్లందరూ లాభాల్లోకి వచ్చేశారట. కొంతకాలంగా వరుస పరాజయాలు ఎదుర్కొంటున్న రచయిత కోనవెంకట్కు ఈ సినిమా ఊపిరి పోసింది. ఈ సినిమాకు కోన వెంకట్ సహ నిర్మాతగా వ్యవహరించిన విషయం తెలిసిందే.
nechural star naani heeroga natinchina taja chitram ‘ninnukori’. vidudalaina toli sho nunche pajitive tack tecchukuni doosukupotondi ee sinima. idhi kevalam class cinimaalu ishtapade prekshakulake nachutundane uddesamto chala takkuva dharalaku ammarata nirmaatalu. ayithe vaari anchanaalanu talakindulu chestu manchi kalekshanlu saadhistondi ee sinima.ovarseeslo athi twaralo millian dalarla vasulu maarkunu cherukonundi ee chitram. ee sinima ippativaraku prapanchavyaaptamgaa roo.18 kotlu vasulu chesinattu samacharam. deentho ippatike bayyarlandaru labhalloki vachesarata. kontakaalamgaa varusa paraajayaalu edurkontunna rachayita konavenkatku ee sinima oopiri posindi. ee sinimaaku kona venkat saha nirmaatagaa vyavaharinchina vishayam telisinde.